Norske Intelligenssedler, 1767-10-14
Kiøbenhavn. Den hertil Staden ankomne Mad. Scaglig fra Corfica, som producerer en Mands Styrke, viser følgende Kunster; Hun lader saa mange Personer staae paa sig, som hendes Størrelse kand importere. Derefter ladet hun sætte en Amboldt paa sit Bryst, og lader smede derpaa, til enhvers Forundring. Derefter løfter hun Amboldten op med hendes egne Haar, og med denne Amboldt gaaer Mad. omkring paa Theatret og spadserer, til enhvers Forundring. Fremdeles lader hun et opfyldt Fad, af 3 en halv Ahme, sætte paa sit Bryst, som 8 Mand nok har at løfte paa. Naar Mad. har dette svære Fad paa sit Bryst, saa forlanger hun en Mand at springe og giøre Caprioler derpaa, og til enhvers Forundring forlanger hun under Fadet et Glas Viin, og drikker de høje Herrer og Damer deres Sundhed, og tillige det gandske Compagnie; under dette Fad løfter hun sig i Veiret og skyder tvende Pistoler, løs, derefter kaster hun med tvende Fingre dette svære Fad af hendes Liv. De Herrer Tilskuere ville meget forundre sig over denne Mad.; thi hun er meget svag og maver af Statur. Herpaa følger den saa kaldede Tyrkiske Kunst-Hest med 6 Fødder, hvis Færdighed og Kunst for mange er at forundre. Først gjør den en Compliment for de Herrer og Damer. For det andet udsøger den adskillige Couleurer af Klæder, saavel af de Herrer som Damers, derefter marqverer han det heele A. B. C., forstaaer og perfect Regne-Kunsten, spiller med Kortet, viser paa LommeUhr Time, Qvarteer og Minuter, tillige springer den igiennem et Tønde-Baand, som er kun halv saa stoer som Hesten, foruden mange andre Kunst-Stykker, som den presenterer. Derefter kommer der et Academie af smaa italienske Hunde. Den første forestiller en Postillion. For det andet kommer Mademois. Columbine og dandser en Mennet med sin Herre. Derefter kommer den charmante Grenadier, som giør alle Slags Krigs-Kunster efter Trompeter og Trommer; herefter bliver han skikket i Arrest, og kommer derud med forbundne Øjne, som en Deserteur; han bekommer et Skud, med det Skud bliver stærk blesseret paa den ene Fod, dermed gaaer han i Hospitalet og lader sig curere, og saa kommer Frans Montagne med sit heele Compagnie, som alle bærer Sække og Kurve paa Ryggen, og dandser en Contre-Dands, som alle ere klædte i Mands- og Fruentimmer-Klæder. Beslutningen giør Mademois. Fancon, som springer over en Palisade med lige Bagbeen, og saa giør hun en Compliment for de Herrer og Damer, og saa for det heele Compagnie. Tronhiem. Her i Byen er støbt en Klokke, som vejede omtrænt 18 Vog. Paa den ene Side stod Kong Christian den Syvendes Chiffre, og paa den anden Side følgende Opskrivt: Denne Klokke er bekostet af Sr. Wittrup at støbes til Saxen Kirke paa Inderøen, af Arent Hedemark og Tosten Øen. 1767. Sidstleden 19de Sept. døde Hr. Thomas Angell, 74 Aar, 8 Maaneder og 21 Dage gammel. Af sine store efterladte Midler har han bortgivet den største Deel til publique Husers Stiftelser, hvori Fattige af Renterne skal underholdes. Man haaber ved Leilighed at kunde faae Copie af Gave-Brevet. Den forommeldte Soldat og Slave, som den 26de Maji rømte fra Munkholmen, blev St. Hans Dag under Arrest hidbragt. For nogle Dage siden rømte bemeldte Slave med en Matros, som kom hid i Vaar, samt den forommeldte Jver Lorentzen (See Jntelligenz-Sedlen No. 23. hvilken skulle været med i samme Følge, hvis ikke de svære Jern havde hindret ham; de andre 2 rømte om Natten Klokken 2 paa Fæstnings-Baaden, som blev strax savnet, hvorpaa de antændte en Kanon paa Holmen, da den heele Bye kom i Allarm, thi man vedste ikke andet, end det var et Brand-Skud, paa Christiansteen blev og afskudt en Kanon, efterdi de ikke vidste andet, end det var et Brand-Stykke fra Skandsen. Dagen efter fandtes begge Slaver igien en halv Miil fra Byen, hvorpaa de blev pidsket; men Jver Lorenzen blev pidsket i 3 Dage, fordi han havde forledet de 2 andre til at rømme.